PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ১২ নভেম্বর, ২০২০
ভারতে বিগত ৫ দিনে দৈনিক করোনার সংক্রমণ ৫০ হাজারের নীচে রয়েছে; সক্রিয় রোগীর ৪.৯ লক্ষের নীচে, মোট সক্রিয় রোগীর হার কমে ৫.৬৩ শতাংশে এসেছে
টানা ৫ দিন এমনকি গত ২৪ ঘন্টাতেও দেশে করোনা সংক্রমণ ৫০ হাজার ছাড়ায়নি। বিগত ২৪ ঘন্টায় ৪৭ হাজার ৯০৫ জনের কোভিড-১৯ পজেটিভ ধরা পরেছে। দৈনিক আরোগ্য লাভের সংখ্যা সংক্রমিত রোগীর সংখ্যার থেকে ক্রমশই বাড়ছে। বিগত ৪০ দিন ধরে এই ধারাবাহিকতায় পরিলক্ষিত হয়েছে। গত ২৪ ঘন্টায় করোনা থেকে আরোগ্য লাভ করেছে ৫২ হাজার ৭১৮ জন। ভারতে বর্তমানে প্রকৃত সক্রিয় রোগী ৪.৯৮ লক্ষ। দেশে মোট সক্রিয় রোগীর হার ৫.৬৩ শতাংশ। এখন ভারতে সক্রিয় রোগীর সংখ্যা ৫ লক্ষের নীচে নেমে এসেছে। নতুন করে আক্রান্ত হওয়া থেকে আরোগ্যের হার ক্রমশই বৃদ্ধি পাচ্ছে। বর্তমানে দেশে সুস্থতার হার দাঁড়িয়েছে ৯২.৮৯ শতাংশ। আজ পর্যন্ত করোনা থেকে মোট আরোগ্য লাভ করেছেন ৮০ লক্ষ ৬৬ হাজার ৫০১ জন। আরোগ্য লাভ এবং সক্রিয় রোগীর মধ্যে পার্থক্য দাঁড়িয়েছে ৭৫ লক্ষ ৭৭ হাজার ২০৭। ১০টি রাজ্য এবং কেন্দ্রশাসিত অঞ্চলে নতুন করে আরোগ্যের হার ৭৮ শতাংশে পৌঁছেছে। মহারাষ্ট্রে বহু সংখ্যক মানুষ সুস্থ হয়ে উঠছেন। একদিনে সেখানে আরোগ্য লাভ করেছেন ৯ হাজার ১৬৪ জন। দিল্লীতে একদিনে আরোগ্য লাভ করেছেন ৭ হাজার ২৬৪ জন এবং কেরালায় সুস্থ হয়ে উঠেছেন ৭ হাজার ২৫২জন। ১০টি রাজ্য এবং কেন্দ্রশাসিত অঞ্চলে নতুন করে সংক্রমণের হার ৭৮ শতাংশ। দিল্লীতে দৈনিক সংক্রমণ সবথেকে বেশি হচ্ছে। একদিনে সেখানে সংক্রমিত হয়েছেন ৮ হাজার ৫৯৩ জন। এরপরেই রয়েছে কেরালা। সেখানে ৭ হাজার ৭ জন নতুন করে সংক্রমিত হয়েছেন। মহারাষ্ট্রে একদিনে সংক্রমিত হয়েছেন ৪ হাজার ৯০৭ জন। গত ২৪ ঘন্টায় দেশে করোনায় মৃত্যু হয়েছে ৫৫০ জনের। আজ পর্যন্ত দেশে মৃত্যুর হার ১.৪৮ শতাংশ। মহারাষ্ট্রে আরও ১২৫ জনের মৃত্যু হয়েছে। দিল্লীতে ৮৫ এবং পশ্চিমবঙ্গে আরও ৪৯ জনের মৃত্যু হয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1672179 – এই লিঙ্কে ক্লিক করুন।
প্রধানমন্ত্রী শ্রী নরেন্দ্র মোদী এবং বিশ্ব স্বাস্থ্য সংস্থা হু-র মহানির্দেশক ডঃ টেড্রস আধানম ঘেব্রেসাসের সঙ্গে টেলিফোনে বার্তালাপ
প্রধানমন্ত্রী শ্রী নরেন্দ্র মোদী আজ টেলিফোনে বিশ্ব স্বাস্থ্য সংস্থা হু-র মহানির্দেশক ডঃ টেড্রস আধানম ঘেব্রেসাসের সঙ্গে টেলিফোনে কথা বলেছেন। কোভিড-১৯ মহামারী মোকাবিলায় হু যে গুরুত্বপূর্ণ ভূমিকা পালন করেছে তার জন্য কৃতজ্ঞতা প্রকাশ করেছেন প্রধানমন্ত্রী। অন্যান্য রোগের বিরুদ্ধে লড়াইয়ের প্রতি দৃষ্টিভঙ্গি না হারানো এবং উন্নয়নশীল দেশগুলির স্বাস্থ্য ব্যবস্থায় হু-র সহায়তা প্রদানে গুরুত্ব দেওয়ার জন্য উচ্ছ্বসিত প্রশংসাও করেন তিনি। হু এবং ভারতীয় স্বাস্থ্য সংস্থার মধ্যে ঘনিষ্ট এবং নিয়মিত সহযোগিতার ওপর জোর দেন বিশ্ব স্বাস্থ্য সংস্থার মহানির্দেশক। আয়ুষ্মান ভারত প্রকল্প এবং যক্ষার বিরুদ্ধে ভারতের প্রচার অভিযানের মতো উদ্যোগের বিশেষ প্রশংসাও করেন তিনি। হু-র মহানির্দেশক বলেন, বিশ্ব স্বাস্থ্য সংক্রান্ত সমস্যা মোকাবিলায় ভারত গুরুত্বপূর্ণ ভূমিকা পালন করেছে। প্রধানমন্ত্রী এবং হু-র মহানির্দেশক প্রথাগত ঔষধী ব্যবস্থাপনা বিশেষত বিশ্বব্যাপী সাধারণ মানুষের সুস্থতা এবং রোগ প্রতিরোধ ক্ষমতা বৃদ্ধির বিষয় নিয়ে গঠনমূলক আলোচনা চালান। সামগ্রিক নিয়মের মাধ্যমে অত্যাধুনিক চিকিৎসা ব্যবস্থায় সুসংহত প্রথাগত ঔষধী সমাধানের জন্য এবং সময় ভিত্তিক পরীক্ষিত ঔষধী পণ্য ও অনুশীলন বিষয়ে বৈজ্ঞানিক বৈধতার বিষয়ে উভয়ে সহমত পোষণ করেছেন। এখনও পর্যন্ত প্রথাগত ওষুধের সম্ভাবনা হারায়নি বলে জোর দেন হু-র মহানির্দেশক এবং তিনি বলেন, হু এই ক্ষেত্রে গবেষণা, প্রশিক্ষণ এবং সর্বোত্তম অনুশীলন ভাগ করে নেওয়ার জন্য সক্রিয়ভাবে কাজ করে চলেছে। প্রধানমন্ত্রী হু-র এই প্রয়াসের প্রশংসা করেছেন এবং মহানির্দেশককে “কোভিড-১৯-এর জন্য আয়ুর্বেদ” এই বিষয় ভাবনার অধীনে ১৩ই নভেম্বর ভারতে আয়ুর্বেদ দিবস উদযাপনের পরিকল্পনা করা হয়েছে বলে জানিয়েছেন। প্রধানমন্ত্রী এবং হু-র মহানির্দেশক কোভিড-১৯ মহামারী মোকাবিলার জন্য বিশ্বব্যাপী সহযোগিতা নিয়ে আলোচনা করেন। এই প্রসঙ্গে হু-র মহানির্দেশক মানবতার সুবিধার্থে টীকা ও ওষুধ প্রস্তুতকারী শীর্ষ স্থানীয় সংস্থা হিসেবে ভারতের সক্ষমতা প্রতিস্থাপনে প্রধানমন্ত্রীর সুস্পষ্ট প্রতিশ্রুতির তীব্র প্রশংসা করেন।
বিস্তারিত বিবরণের জন্য https://pib.gov.in/PressReleasePage.aspx?PRID=1672078 – এই লিঙ্কে ক্লিক করুন।
সপ্তদশ আসিয়ান – ভারত শিখর সম্মেলনে প্রধানমন্ত্রীর ভাষণ
বিস্তারিত বিবরণের জন্য https://pib.gov.in/PressReleasePage.aspx?PRID=1672307 – এই লিঙ্কে ক্লিক করুন।
কটকে ইনকাম ট্যাক্স অ্যাপিলেট ট্রাইব্যুনাল -এর অত্যাধুনিক অফিস-কাম-রেসিডেনশিয়াল কমপ্লেক্স উদ্বোধনে প্রধানমন্ত্রীর ভাষণ
বিস্তারিত বিবরণের জন্য https://pib.gov.in/PressReleasePage.aspx?PRID=1672010 – এই লিঙ্কে ক্লিক করুন।
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন ঘোষিত কোভিড-১৯ এর বিরুদ্ধে লড়াইয়ে ভারতীয় অর্থ ব্যবস্থাকে সাহায্যের জন্য তৃতীয় আত্মনির্ভর প্যাকেজের আওতায় বিস্তারিত বিবরণী
বিস্তারিত বিবরণের জন্য https://pib.gov.in/PressReleasePage.aspx?PRID=1672260 – এই লিঙ্কে ক্লিক করুন।
প্রধানমন্ত্রী ১৩ই নভেম্বর জামনগর ও জয়পুরে দুটি আধুনিক আয়ুর্বেদ প্রতিষ্ঠান জাতির উদ্দেশে উৎসর্গ করবেন
প্রধানমন্ত্রী আগামী ১৩ই নভেম্বর পঞ্চম আয়ুর্বেদ দিবস উদযাপন উপলক্ষে দুটি আধুনিক আয়ুর্বেদ প্রতিষ্ঠান জাতির উদ্দেশে উৎসর্গ করবেন। এই প্রতিষ্ঠান দুটি হ’ল – জামনগরের ইন্সটিটিউট অফ টিচিং অ্যান্ড রিসার্চিং আয়ুর্বেদ  এবং জয়পুরের ন্যাশনাল ইন্সটিটিউট অফ আয়ুর্বেদ । এই দুটি প্রতিষ্ঠানই দেশে অগ্রণী আয়ুর্বেদ প্রতিষ্ঠান হয়ে উঠতে চলেছে। জামনগরের আয়ুর্বেদ প্রতিষ্ঠানটিকে সংসদীয় আইন অনুসারে বিশ্ববিদ্যালয় মঞ্জুরি কমিশন ডিমড্ বিশ্ববিদ্যালয়ের স্বীকৃতি দিয়েছে এবং জয়পুরের আয়ুর্বেদ প্রতিষ্ঠানটিকে জাতীয় স্তরের গুরুত্বপূর্ণ প্রতিষ্ঠান হিসাবে স্বীকৃতি দেওয়া হয়েছে।আয়ুষ মন্ত্রক ২০১৬ থেকে প্রতি বছর ধন্বন্তরী জয়ন্তী হিসাবে আয়ুর্বেদ দিবস উদযাপন করে আসছে। এ বছর ১৩ই নভেম্বর আয়ুর্বেদ দিবস উদযাপন করা হবে। কোভিড-১৯ পরিস্থিতির প্রেক্ষিতে এবারের আয়ুর্বেদ দিবস উদযাপন অনুষ্ঠান প্রধাণত ভার্চ্যুয়াল পদ্ধতিতে করা হয়েছে। এই অনুষ্ঠান উপলক্ষে প্রধানমন্ত্রী ঐ দুটি অগ্রণী আয়ুর্বেদ প্রতিষ্ঠানকে জাতির উদ্দেশে উৎসর্গ করবেন। আগামী ১৩ই নভেম্বর বেলা ১০টা ৩০ মিনিটে MyGov প্ল্যাটফর্মে এই অনুষ্ঠানটি সরাসরি সম্প্রচারিত হবে। জাতীয় স্তরে মর্যাদাসম্পন্ন শিক্ষণ ও গবেষণা ক্ষেত্রের একটি আয়ুর্বেদ প্রতিষ্ঠান এনআইএ অল্প সময়ের মধ্যেই ডিমড্ বিশ্ববিদ্যালয়ের মর্যাদা অর্জন করেছে।
বিস্তারিত বিবরণের জন্য https://pib.gov.in/PressReleasePage.aspx?PRID=1672190 – এই লিঙ্কে ক্লিক করুন।
নৌ-বাহিনীর জাহাজ ঐরাবতের মাধ্যমে জিবৌতি’তে মিশন সাগর-২ কর্মসূচির আওতায় খাদ্য সহায়তা
মিশন সাগর-২ কর্মসূচির আওতায় চলতি মানবিক সাহায্যের অঙ্গ হিসাবে ভারতীয় নৌ-বাহিনীর জাহাজ ঐরাবত গত ১০ই নভেম্বর জিবৌতি বন্দরে নোঙর করেছে। ভারত সরকার প্রাকৃতিক বিপর্যয় এবং কোভিড-১৯ মহামারী মোকাবিলায় বন্ধু মনোভাবাপন্ন দেশগুলিকে সহায়তা দিচ্ছে। এই লক্ষ্যে নৌ-বাহিনীর জাহাজ ঐরাবত সেখানকার মানুষের জন্য খাদ্যশস্য বহন করে নিয়ে গেছে। ভারতীয় নৌ-বাহিনী মিশন সাগর-২ কর্মসূচি রূপায়ণে প্রতিরক্ষা মন্ত্রক, বিদেশ মন্ত্রক ও অন্যান্য সরকারি সংস্থার সঙ্গে ঘনিষ্ঠ সমন্বয় বজায় রেখে চলছে।
বিস্তারিত বিবরণের জন্য https://pib.gov.in/PressReleasePage.aspx?PRID=1672213 – এই লিঙ্কে ক্লিক করুন।
পোস্ট ম্যানদের মাধ্যমে ডিজিটাল জীবন শংসাপত্র জমা করার জন্য বাড়ি থেকেই পরিষেবা দানের সূচনা
ইন্ডিয়া পোস্ট পেমেন্টস্ ব্যাঙ্ক এবং ইলেক্ট্রনিক্স ও তথ্য প্রযুক্তি মন্ত্রক সাফল্যের সঙ্গে পোস্ট ম্যানদের মাধ্যমে ডিজিটাল জীবন শংসাপত্র জমা দেওয়ার জন্য বাড়ি থেকেই পরিষেবার সূচনা করেছে। প্রধানমন্ত্রী ২০১৪’র নভেম্বরে জীবন প্রমাণ পোর্টালের মাধ্যমে অনলাইনে জীবন শংসাপত্র জমা দেওয়ার উদ্যোগের সূচনা করেন। এই ব্যবস্থার সূচনার ফলে জীবন শংসাপত্র জমা করার ক্ষেত্রে পেনশন-প্রাপকদের সুবিধা হয়েছে। সেই সঙ্গে, অনলাইন ব্যবস্থা চালু হওয়ায় সমগ্র প্রক্রিয়াটি অত্যন্ত স্বচ্ছ উপায়ে রূপায়িত হচ্ছে।
বিস্তারিত বিবরণের জন্য https://pib.gov.in/PressReleasePage.aspx?PRID=1672278 – এই লিঙ্কে ক্লিক করুন।
পিআইবি’র আঞ্চলিক কার্যালয় থেকে প্রাপ্ত তথ্য
• আসাম : রাজ্যে বুধবার আরও ২৪৫ জন নতুন করে করোনায় আক্রান্ত হয়েছেন এবং সুস্থ হয়েছেন ৮৩৭ জন। রাজ্যে করোনায় আক্রান্তের সংখ্যা বেড়ে ২ লক্ষ ৯ হাজার ছাড়িয়েছে। সুস্থ হয়েছেন ২ লক্ষ ৩ হাজারেরও বেশি এবং করোনাজনিত কারণে মৃত্যু হয়েছে ৯৫৪ জনের।
• মহারাষ্ট্র : রাজ্যে বুধবার আরও ৪ হাজার ৯০৭ জন নতুন করে করোনায় আক্রান্ত হয়েছেন। এদিকে সুস্পষ্টভাবে করোনায় আক্রান্তের সংখ্যা কমে ৮৮ হাজার ৭০ হয়েছে। রাজ্যে করোনায় মৃত্যু হার ২.৬৩ শতাংশ। রাজ্যের স্বাস্থ্যমন্ত্রী সমস্ত প্রাইভেট চিকিৎসকদের ক্ষেত্রে প্রধানমন্ত্রী গরিব কল্যাণ যোজনার সুবিধা সম্প্রসারিত করার দাবি জানিয়েছেন।
• গুজরাট : রাজ্যে করোনায় সুস্থতার হার বেড়ে ৯১.২৮ শতাংশ হয়েছে। বুধবার আরও ১ হাজার ১২৫ জন করোনায় আক্রান্ত হয়েছেন। এদিকে আমেদাবাদ পুর নিগম শহরের ২৭টি ব্যস্ততম এলাকা থেকে নিষেধাজ্ঞা প্রত্যাহার করেছে এবং আসন্ন দীপাবলী উৎসব উপলক্ষে মধ্যরাত্রি ১২টা পর্যন্ত সমস্ত দোকান খোলা রাখার অনুমতি দিয়েছে।
• রাজস্থান : রাজ্যে বুধবার অপ্রত্যাশিতভাবে করোনায় আক্রান্তের সংখ্যা ২ হাজার ছাড়িয়েছে। গত ৩০ দিনে এই সংখ্যা সর্বাধিক। এদিকে রাজ্য স্বাস্থ্য দপ্তর সমস্ত জেলাশাসকদের নিজেদের জেলার পরিস্থিতি সম্পর্কে সরকারকে অবগত রাখার নির্দেশ দিয়েছে।
• মধ্যপ্রদেশ : রাজ্যের অধিকাংশ জেলায় যেখানে গত কয়েকদিন আক্রান্তের সংখ্যা কম ছিল, হঠাৎ করে সেখানে বুধবার আক্রান্তের সংখ্যা বৃদ্ধি পেয়েছে। রাজ্যে করোনায় আক্রান্তের সংখ্যা ১ লক্ষ ৭৯ হাজার এবং সুস্পষ্টভাবে করোনায় আক্রান্তের সংখ্যা ৮ হাজার ৩২৮।
• কেরল : রাজ্যে প্রাথমিক স্বাস্থ্য কেন্দ্র এবং কম্যুনিটি স্বাস্থ্য কেন্দ্রগুলিতে আজ থেকে কোভিড পরবর্তী অ্যালার্ট ক্লিনিক চালু হয়েছে। স্বাস্থ্য মন্ত্রী জানিয়েছেন, করোনা থেকে আরোগ্য লাভকারী সমস্ত রোগীর সঙ্গে এই ক্লিনিকগুলির মাধ্যমে অথবা ই-সঞ্জিবনী প্ল্যাটফর্মের মাধ্যমে মাসে অন্তত একবার যোগাযোগ করা হবে।
• তামিলনাডু : রাজ্যে বিদ্যালয় ও কলেজগুলি আগামী ১৬ই নভেম্বর থেকে খুলছে না। কেবল স্নাতকোত্তর পর্যায়ের চূড়ান্ত বর্ষের পঠন-পাঠন আগামী দোসরা ডিসেম্বর থেকে শুরু হচ্ছে। অভিভাবকদের মতামত জানার পর রাজ্য সরকার স্কুল ও কলেজগুলি না খোলার সিদ্ধান্ত নিয়েছে। এদিকে করোনা মহামারীজনিত কারণে রাজ্যের আতিথেয়তা ক্ষেত্রে ৮ হাজার কোটি টাকা লোকসান হয়েছে।
• কর্ণাটক : রাজ্যের স্বাস্থ্য মন্ত্রী সম্প্রতি কোভিড-১৯ নীতি-নির্দেশিকা লঙ্ঘিত হওয়ার ঘটনায় নিজের অসহায়তার কথা প্রকাশ করেছেন। এদিকে হাইকোর্ট রাজ্য সরকারের কাছে যে সমস্ত রাজনৈতিক নেতা কোভিড নীতি-নির্দেশিকা লঙ্ঘন করেছে, তাদের বিরুদ্ধে কি ধরনের ফৌজদারি ব্যবস্থা গ্রহণ করা হচ্ছে, সে সম্পর্কে জানতে চেয়েছে। প্রায় ৭ মাস পর রাজ্য পরিবহণ নিগমের বাস পরিষেবা পুনরায় তামিলনাডুর সঙ্গে শুরু হয়েছে। রাজ্যের আইন মন্ত্রী আজ জানিয়েছেন, মন্ত্রিসভার বৈঠকে স্কুলগুলি পুনরায় খোলার ব্যাপারে কোনও আলোচনা হয়নি।
• অন্ধ্রপ্রদেশ : রাজ্যের দক্ষিণ উপকূলবর্তী এলাকায় স্বাস্থ্য পরিস্থিতিতে অগ্রগতি লক্ষ্য করা যাচ্ছে। এদিকে বুধবার রাজ্যে করোনায় আক্রান্তের সংখ্যা ২ হাজারের নীচে নেমে এসেছে এবং ১৪ জনের মৃত্যু হয়েছে। অবশ্য, আক্রান্তের সংখ্যা বেড়ে ৮ লক্ষ ৪৭ হাজার ছাড়িয়েছে এবং ৬ হাজার ৮২৭ জনের। রাজ্যে সুস্থতার হার ৯৬.৭৩ শতাংশ এবং মৃত্যু হার ০.৮১ শতাংশ। সুস্পষ্টভাবে করোনায় আক্রান্তের সংখ্যা ২০ হাজার ৯১৫।
• তেলেঙ্গানা : রাজ্যে গত ২৪ ঘন্টায় আরও ১ হাজার ১৫ জনের সংক্রমিত হওয়ার এবং ৩ জনের মৃত্যুর খবর মেলায় করোনায় আক্রান্তের সংখ্যা বেড়ে ২ লক্ষ ৫৪ হাজার ছাড়িয়েছে। করোনাজনিত কারণে মৃত্যু হয়েছে ১ হাজার ৩৯৩ জনের। সুস্থ হয়েছেন ২ লক্ষ ৩৫ হাজারেরও বেশি এবং আরোগ্য লাভের হার ৯২.৬৫ শতাংশ। এদিকে হায়দরাবাদের গান্ধী হাসপাতালের জুনিয়র চিকিৎসকরা কর্মবিরতির ডাক দিয়েছেন। রাজ্য উচ্চ শিক্ষা পর্ষদের চেয়ারম্যান জানিয়েছেন, পরিস্থিতি অনুকূল থাকলে ডিসেম্বর নাগাদ কলেজগুলি পুনরায় খুলতে পারে।